संक्षेप करने के लिए दस्तावेज़: वहीं उनके बेटे और पार्टी के महासचिव राहुल गाँधी ने कहा कि राज्य में दलितों के साथ धोखा हो रहा है.

सोनिया और राहुल सोमवार को कानपुर शहर में प्रदेश कांग्रेस कमेटी की आम सभा के विशेष अधिवेशन को संबोधित कर रहे थे.


मायावती सरकार के ख़िलाफ़ दोनों नेताओं के भाषण और संघर्ष के आह्नान पर कार्यकर्ताओं ने ज़ोरदार तालियाँ बजाई और कहा कि वे जेल
                  जाने को तैयार हैं.
               

इस पर सोनिया गांधी ने पीछे मुड़ कर मंच पर बैठे राहुल गांधी की ओर देखते कहा, "ज़रूरत हुई तो राहुल भी यहाँ आएंगे और आपके साथ
                  जेल जाएंगे."
               

सोनिया ने कहा कि केंद्र सरकार ने किसानों के कर्ज़ की माफ़ी, रोज़गार गारंटी और दूसरी कल्याणकारी योजनाओं के लिए राज्य को करोड़ों
                  रुपया दिया लेकिन उसका यहाँ ठीक से इस्तेमाल नहीं हो रहा है.
               

उन्होंने कहा कि पार्टी कार्यकर्ताओं को सरकार से इन पैसों का हिसाब माँगने के लिए आंदोलन चलाना चाहिए.

सोनिया ने कुछ नेताओं के भाषणों का हवाला देते हुए कहा कि राज्य में पार्टी की कमज़ोरी का कारण केवल दूसरी पार्टियों की जातिवादी
                  और सांप्रदायिक राजनीति नहीं है बल्कि कांग्रेस संगठन और हम लोगों से भी कुछ ग़लतियां हुई हैं और इसके लिए हमें आत्ममंथन करना
                  होगा.
               

'नाव डूबी तो बचेगा कोई नहीं...'




कार्यकर्ताओं ने उस समय ज़ोरदार तालियाँ बजाई जब सोनिया ने कहा कि कुछ लोग संगठन के बजाय अपने हितों पर ज़्यादा ध्यान देते हैं.

उन्होने ऐसे नेताओं को चेताया कि, "हम सब एक ही नाव पर सवार हैं. नाव बचेगी, तभी बचेंगे नहीं तो सभी डूब जाएँगे."

इससे पहले राहुल गाँधी ने कहा कि वो कर्नाटक के दौरे पर थे जहाँ उन्हें उत्तर प्रदेश के बेरोजगार युवक मिले.

राहुल ने बताया कि उन युवकों का कहना था कि राज्य में उनके लिए अवसर नहीं है और कर्नाटक में ही उनका भविष्य है.

निशाने पर बसपा

उत्तर प्रदेश कांग्रेस का ये दो दिवसीय अधिवेशन कानपुर के नानाराव पार्क में हुआ. अब से 26 साल पहले इंदिरा गाँधी और राजीव गाँधी
                  की अगुवाई में यहीं पर सम्मेलन हुआ था.
               

पार्टी की वरिष्ठ नेता मोहसिना किदवई और अन्य नेताओं ने विश्वास व्यक्त किया कि जब सम्मेलन के बाद कार्यकर्ता एक बार फिर से गाँव-गाँव
                  में...\nसंक्षेप उसी भाषा में जिसमें दस्तावेज़ है:
कांग्रेस अध्यक्ष सोनिया गांधी ने उत्तर प्रदेश की मुख्यमंत्री मायावती के ख़िलाफ़ मोर्चा खोलते हुए जेल भरो जैसा आंदोलन चलाने
                     का आह्वान किया है.